钦定古今图书集成/明伦汇编/皇极典/第172卷 > 陶唐氏
## 钦定古今图书集成/明伦汇编/皇极典/第172卷 > 陶唐氏

### 帝尧陶唐氏按史记五帝本纪帝尧者放勋

〈注〉《谥法》曰：“翼善传圣曰尧。”《索隐》曰：“尧谥也。放勋名，帝喾之子，姓伊祁氏。”案皇甫谧云：“尧初生时，其母在三阿之南，寄于伊长孺之家，故从母所居为姓。”《正义》曰：徐广云：“号陶唐。”《帝王纪》云：“尧都平阳，于《诗》为唐国。”

按《汉书律历志》：“唐帝，帝糸曰帝喾，四妃陈丰生帝尧，
封于唐，天下号曰陶唐氏。”

按《白虎通》谓之尧者何？尧犹峣峣也，至高之貌。清妙
高远，优游博衍，众圣之主，百王之长也。

按《风俗通帝尧》：“尧者，高也，言其隆兴焕炳，最高明也。”